

**Proffil Rôl – Cyfarwyddiaeth Ystadau**

|  |  |
| --- | --- |
| **Swydd** | Rheolwr Cyfleusterau Rhanbarthol  |
| **Lleoliad** | Cenedlaethol, bydd yn golygu teithio i’r Pencadlys yn Llundain a theithio ledled Cymru  |
| **Band** | B |
| **Cyflog** | Y cyflog cychwynnol ar gyfer Band B yw £30,531, sy’n cynyddu i uchafswm o £40,488 yn unol â pholisïau cyflog Y Weinyddiaeth Gyfiawnder/Y Gwasanaeth SifilCynigir cyflog cychwynnol o £30,531 i ymgeiswyr allanol |
| **Math o gontract** | Parhaol |

**Trosolwg**

Mae’r Gyfarwyddiaeth Ystadau yn sefydliad sy’n canolbwyntio ar gwsmeriaid. Ei phwrpas yw galluogi ein cwsmeriaid i berfformio ar eu gorau. Rydym yn gwneud hyn trwy ddarparu gwasanaeth o ansawdd uchel, sy’n hawdd i’w defnyddio. Hefyd, rydym yn darparu amgylcheddau gwaith mae ein cwsmeriaid eisiau gweithio ynddynt, sy’n eu cefnogi i gyflawni eu targedau unigol yn effeithlon. Ein swyddogaeth yw rheoli un o’r ystadau mwyaf amrywiol a chymhleth yn y Llywodraeth - Y Weinyddiaeth Gyfiawnder (MoJ), ac mae’n cynnwys ystadau y Swyddfa Gartref, y Carchardai, y Gwasanaeth Prawf, Pencadlys MoJ, a Chyrff Hyd Braich.

Rydym yn darparu gwasanaethau arbenigol yn cynnwys rheoli cyfleusterau, iechyd a diogelwch, diogelwch tân, arbenigedd mewn dylunio technegol, a chynaliadwyedd. Yn ogystal, mae ein timau rheoli busnes yn gweithio i gefnogi’r Gyfarwyddiaeth yn ei chyfanrwydd. Mae pob un o’n partneriaid yn cael eu cefnogi gan dimau rheoli cyfrifon. Rydym yn gyfrifol am lawer iawn o bethau – mae ein portffolio yn cynnwys eiddo MoJ sydd werth £8.5 biliwn ar ben ei hun.

Rydym yn gweithio’n agos â’n partneriaid clwstwr ac Asiantaeth Eiddo’r Llywodraeth, gan annog cydweithio llwyddiannus a sbarduno dull proffesiynol ar gyfer darparu gwasanaethau. Rydym yn anelu at gael aelodau proffesiynol yn ein Cyfarwyddiaeth, gan annog pobl i ymuno â Galwedigaeth Eiddo’r Llywodraeth.

Rydym yn parhau i ddarparu ffyrdd newydd o weithio ar draws y clwstwr ystadau - gan arwain ar raddfa a chyflymder y gweithgareddau ar gyfer llywodraeth ganolog – gan gynnig ffyrdd i gyflawni, ac yna darparu gofod gweithio sy’n fwy hyblyg a lleihau costau’r ystad ar yr un pryd.

**Swydd Ddisgrifiad, Dyletswyddau a Chyfrifoldebau**

Bydd y Rheolwr Cyfleusterau Rhanbarthol Band B yn adrodd wrth y Rheolwr Cyfleusterau Rhanbarthol Band A. Bydd cyfrifoldebau’r rôl yn cynnwys yr hyn a ganlyn:

* Cyfrifoldeb dros ddatrys problemau darparu gwasanaethau yng nghyswllt rheoli cyfleusterau (RhC) ar draws y portffolio cwsmeriaid, a fydd naill ai o fewn clwstwr MoJ neu’r Swyddfa Gartref
* Cyfrifoldeb Rheolwr Llinell dros Reolwyr Cyfleusterau Banc C
* Cefnogi’r broses o Reoli Cyfrifon drwy fod yn rhagweithiol ac adrodd wrth gwsmeriaid a choladu adborth gan ddefnyddwyr
* Gweithio gyda’r Tîm Rheoli Contractau RhC i ddeall materion RhC ar draws portffolios cwsmeriaid a datblygu cynlluniau gwella i’w rhannu gyda’r adran Rheoli Cyfrifon.
* Sicrhau bod y ddarpariaeth o wasanaethau RhC o ddydd i ddydd yn bodloni disgwyliadau cwsmeriaid
* Delio â’r materion o ddydd i ddydd sy’n effeithio ar ddarparu gwasanaethau RhC a datrys problemau eich hun
* Gweithio gyda'r Cyfunydd a’r Tîm Contractau RhC i ddarparu dull cydymffurfio rhagweithiol ar gyfer cwsmeriaid
* Deall yr holl wasanaethau RhC sydd eu hangen ar draws y portffolio cwsmeriaid
* Archwilio, profi sicrwydd a dilysu’r ddarpariaeth gwasanaethau gan ystyried adroddiadau Gwybodaeth Reoli gan y Cyfunydd ac ystyried gwiriadau ffisegol.
* Gweithio ar y cyd â Thîm Rheoli Cyfrifon Ystadau MoJ i hwyluso rheoli perthnasau cwsmeriaid yn gadarn.
* Cyfrifoldeb dros reoli a datrys unrhyw faterion sy’n cael eu cyfeirio’n uwch neu unrhyw gwynion gan gwsmeriaid neu’r gadwyn gyflenwi, yn cynnwys ceisiadau am wariant ychwanegol, gwaith newydd dewisol, neu newidiadau i gwmpas neu fanyleb mater penodol.

**Disgwyliadau o ran deiliad y swydd yn cyflawni’r rôl**

* Mae arweinyddiaeth gref yn elfen allweddol o’r rôl hon, ynghyd â’r gallu i flaenoriaethu a rheoli’r baich gwaith, dadansoddi a chyflwyno gwybodaeth gymhleth yn glir, a gwneud argymhellion i wella pethau.
* Disgwylir i ddeiliaid swyddi arddangos ymrwymiad i Wella’n Barhaus, arwain newid a gwella perfformiad. Rhaid i’r rhai hynny sy’n cael eu penodi i rolau newydd yn y tîm ymrwymo’n gyfan gwbl i’r egwyddorion hyn a darparu tystiolaeth o hyn yn eu ceisiadau.
* Bydd rhaid i unigolion sydd mewn rolau rhanbarthol o fewn y tîm RhC deithio o fewn eu rhanbarth dynodedig i amrywiaeth o adeiladau a safleoedd cwsmeriaid.
* Gan fod Pencadlys y Gyfarwyddiaeth Ystadau wedi’i leoli yn 102 Petty France Llundain ar hyn o bryd, bydd yna ofyniad i deithio i’r pencadlys cyfredol neu unrhyw bencadlys dynodedig yn y dyfodol yn ôl y gofyn.

**Sgiliau a Phrofiad**

* Rhan allweddol o’r rôl yw edrych ar ffyrdd i wella’r ffordd rydych yn gwasanaethu cwsmeriaid, gan sicrhau bod eu hanghenion yn ganolog i bopeth rydych yn ei wneud. Dylech fod yn canolbwyntio ar wasanaethu.
* Rhan allweddol o’r rôl yw datrys problemau’n rhagweithiol. Dylech fagu dull cadarnhaol tuag at daclo problemau a dod i hyd i ddatrysiadau priodol.
* Dylech fod yn gallu addasu i amrywiadau yn eich gwaith neu'r amgylchedd ac ni ddylai newid effeithio ar eich effeithiolrwydd. Dylech fagu dull hyblyg ac amryddawn a bod o blaid newid, gan fod yn esiampl dda i gydweithwyr.
* Byddwch yn hwyluso trafodaethau adeiladol a mwynhau cael yr holl bartïon i ddod i gytundeb. Dylech feddu ar sgiliau negodi cadarn.

**Hanfodol**

* Rheoli eiddo a chyfleusterau gyda gwybodaeth o reoli asedau, gwaith cynnal a chadw, gwasanaeth cwsmeriaid a rheoli cyflenwyr.
* Profiad o weithio mewn timau traws-swyddogaethol o ddisgyblaethau amrywiol.
* Gallu gweithio heb lawer o oruchwyliaeth, gan gymryd cyfrifoldeb dros ganlyniadau

**Dymunol iawn**

* Gwybodaeth o brosesau rheoli prosiectau.
* Sgiliau arweinyddiaeth i ysbrydoli a chymell timau i gyflawni canlyniadau o safon.

**Cymwysterau**

* Meddu ar achrediad proffesiynol priodol neu gymhwyster cyfwerth (RICS, IET, BIFM, CIBSE)

**Cymwyseddau Proffesiwn Eiddo’r Llywodraeth (GPP)**

Mae Fframwaith Cymwyseddau’r GPP wedi’i anelu at staff sy’n gweithio ym maes eiddo neu mewn rolau sy’n gysylltiedig ag eiddo ac sy’n ystyried eiddo fel eu gyrfa a/neu brif broffesiwn. Mae hyn fel arfer yn cynnwys swyddi lle mae cymwysterau proffesiynol a phrofiad yn berthnasol yn uniongyrchol i’r gwaith sy’n cael ei gyflawni. Fodd bynnag, mae’n berthnasol hefyd i’r rhai hynny nad ydynt yn ymarferwyr eiddo cymwysedig ar hyn o bryd ond maent am ddewis eiddo fel ei broffesiwn. Anogir y rhai hynny sydd â chefndir ym maes eiddo i gofrestru â’r GPP, sy’n bodoli i gefnogi ymarferwyr eiddo ar bob lefel. Ceir manylion am Fframwaith Cymwyseddau’r GPP yn:

<https://www.gov.uk/government/publications/government-property-profession-competency-framework>.

* Dehongli a dadansoddi data i gyfarwyddo gwneud penderfyniadau - Ymarferydd
* Deall a chydymffurfio â gofynion Statudol, Rheolaethol a Phroffesiynol – Ymarferydd

**Ymddygiadau**

Byddwn yn eich asesu yn erbyn yr ymddygiadau isod yn ystod y broses ddethol:

* Gwneud penderfyniadau effeithiol – Gallu Datrys Problemau
* Cydweithio - Negodydd
* Rheoli gwasanaeth o safon – Canolbwyntio ar wasanaethu
* Cyflawni ar gyflymder – Gallu addasu

**Oriau gwaith hyblyg**

Mae’r Gyfarwyddiaeth Ystadau yn cynnig oriau gwaith hyblyg, yn amodol ar gytundeb lleol. Swydd llawn amser yw hon, gyda’r disgwyliad i weithio dydd Llun i ddydd Gwener.